ai4bharat/Pralekha huggingface dataset:
ரெயில்வே அமைச்சகம்
ஆக்சிஜன் எக்ஸ்பிரஸ் ரயில்: மகாராஷ்டிரா, உத்திரப் பிரதேசம், மத்தியப்பிரதேசம், தில்லியை தொடர்ந்து ஹரியானா, தெலங்கானாவிற்கும் சேவை நீட்டிப்பு
மகாராஷ்டிரா, உத்திரப் பிரதேசம், மத்தியப் பிரதேசம் மற்றும் தில்லியை தொடர்ந்து, ஹரியானா, தெலங்கானா ஆகிய மாநிலங்களுக்கும் ஆக்சிஜன் எக்ஸ்பிரஸ் ரயில்களின் சேவை நீட்டிக்கப்பட்டுள்ளது.
இந்திய ரயில்வேயின் ஆக்சிஜன் எக்ஸ்பிரஸ் ரயில் சேவையின் மூலம் பல்வேறு மாநிலங்களுக்கு கொண்டுசெல்லப்படும் திரவ மருத்துவ பிராணவாயுவின் மொத்த அளவு அடுத்த 24 மணி நேரத்திற்குள் 640 மெட்ரிக் டன்னை அடையும் என்று எதிர்பார்க்கப்படுகிறது.
ஐந்து டேங்கர்களில் 76.29 மெட்ரிக் டன் திரவ மருத்துவ பிராணவாயுவுடன் ஐந்தாவது ஆக்சிஜன் எக்ஸ்பிரஸ் ரயில் இன்று உத்திரப் பிரதேசம் சென்றடைந்தது. அவற்றில் ஒரு டேங்கர் வாரணாசியிலும், மீதமுள்ள நான்கு டேங்கர்கள் லக்னோவிலும் இறக்கப்பட்டன. நான்கு டேங்கர்களில் 33.18 மெட்ரிக் டன் திரவ மருத்துவ பிராணவாயுவுடன் பயணித்துக் கொண்டிருக்கும் ஆறாவது ரயில், நாளை, அதாவது ஏப்ரல் 30-ஆம் தேதி, லக்னோ சென்றடையும்.
ஒடிசா மாநிலத்தின் அங்குலிலிருந்து இன்று இரண்டு டேங்கர்கள் புறப்பட உள்ள நிலையில் ஹரியானாவிற்கு முதல் ஆக்சிஜன் எக்ஸ்பிரஸ் ரயில் சேவை கிடைக்கவிருக்கிறது. ஃபரிதாபாத்தில் இருந்து ரூர்கேலாவிற்கு காலி கொள்கலன்களுடன் பயணித்துக் கொண்டிருக்கும் மற்றொரு ரயில், இன்று இரவு அங்கு சென்றடையும் என்று எதிர்பார்க்கப்படுகிறது.
தொடர்ந்து ஆக்ஸிஜன் எக்ஸ்பிரஸ் ரயில்கள் ஹரியானாவிற்கு இயக்கப்படுவதன் மூலம் அம்மாநிலத்தில் கொவிட் நோயாளிகளுக்கு தேவையான பிராணவாயு பூர்த்தி செய்யப்படும்.
தெலங்கானா அரசும், ஆக்சிஜன் எக்ஸ்பிரஸ் ரயிலின் சேவையை இந்திய ரயில்வேயிடம் கோரியுள்ளது. 5 காலி டேங்கர்களுடன் செகந்திராபாத்தில் இருந்து புறப்பட்டு உள்ள ஓர் ரயில், நாளை அங்குல் சென்றடையும்.
பிராணவாயு தட்டுப்பாடு உள்ள மாநிலங்களுக்கு திரவ மருத்துவ பிராணவாயுவைக் கொண்டு சேர்க்கும் பணியில் ரயில்வே, முழு அளவில் தயார் நிலையில் உள்ளது. தற்போதைய நடைமுறையில் மாநிலங்கள் ரயில்வேக்கு டேங்கர்களை வழங்கும். அதைத் தொடர்ந்து துரித கதியில் தேவையுள்ள மாநிலத்திற்கு ரயில்வே பிராணவாயுவை கொண்டு சேர்க்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1714850
மத்திய அமைச்சரவை
போபாலுக்கு பதிலாக, செகூர் மாவட்டத்தில் மனநல மறுவாழ்வுக்கான தேசிய நிறுவனம் அமைக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை 16.05.2018 அன்று எடுக்கப்பட்ட முடிவில் சிறு மாற்றம் செய்து, மத்திய பிரதேசம் போபாலுக்கு பதிலாக, செகூர்  மாவட்டத்தில் மனநல காப்பகத்திர்கான தேசிய நிறுவனத்தை அமைக்க ஒப்புதல் அளித்துள்ளது.
பலன்கள்:
நாட்டில் மனநல மறுவாழ்வு பிரிவில் தேசிய நிறுவனம் அமைக்கப்படுவது இதுவே முதல் முறையாகும். மனித வளத் துறையில் திறன் மேம்பாட்டுக்கான சிறந்த நிறுவனமாகவும், மனநல காப்பகம் தொடர்பான ஆய்வுகளுக்கும், மனநலம் பாதிக்கப்பட்டவர்கள் நலம் அடைய சிறந்த செயல்முறைகளை பரிந்துரைக்கும் அமைப்பாகவும் இந்த நிறுவனம் விளங்கும்.
எரிசக்தி அமைச்சகம்
பெண்கள் சமவுரிமை தினத்தன்று அனைத்து மகளிர் பொறியாளர் பிரிவை பணிக்கு அமர்த்தியதற்கான அறிவிப்பை என்டிபிசி வெளியிட்டது
பன்முகத்தன்மை மற்றும் அனைவரையும் ஒருங்கிணைத்து செல்வதற்கான தனது உறுதியை மீண்டுமொருமுறை வெளிப்படுத்தும் வகையில், பெண்கள் சமவுரிமை தினத்தன்று முதல் அனைத்து மகளிர் பொறியாளர் நிர்வாக பயிற்சி பெறுவோர் பிரிவை பணிக்கு அமர்த்தியதற்கான அறிவிப்பை என்டிபிசி வெளியிட்டுள்ளது.
2021 ஏப்ரலில் இது தொடர்பாக என்டிபிசி வெளியிட்ட விளம்பரத்திற்கு நல்ல வரவேற்பு கிடைத்தது. மின்சாரம், இயந்திரவியல், மின்னணு மற்றும் உபகரணவியல் பிரிவுகளில் கேட் 2021-ல் சிறந்து விளங்கிய பொறியியல் பட்டதாரிகள் தேர்ந்தெடுக்கப்பட்டுள்ளனர்.
நிறுவனத்தில் பெண்களுக்கு ஒளிமயமான எதிர்காலத்தை உருவாக்கும் நோக்கில், அனைத்து மகளிர் கட்டுப்பாட்டு அறை ஒன்றை வரும் காலங்களில் உருவாக்க நிறுவனம் உத்தேசித்துள்ளது.
என்டிபிசி பணி வழங்கியுள்ள 50 பேரில், 30 பெண் நிர்வாக பயிற்சி பெறுவோர் 2021 ஜூலை 31 முதல் ஆகஸ்ட் 6 வரை நிறுவனத்தில் இணைந்துள்ளனர். இந்த சிறப்பு அனைத்து மகளிர் நிர்வாக பயிற்சி பிரிவில் உள்ளோருக்கு சிபட், விந்தியாச்சல், சிம்மாத்ரி ஆகிய இடங்களில் உள்ள என்டிபிசியின் நவீன பயிற்சி மையங்களில் பல்வேறு பயிற்சிகள் வழங்கப்படுகின்றன.
நிறுவனத்தின் கலாச்சாரம் மற்றும் உணர்வை இளம் பொறியாளர்களிடையே விதைக்கும் வகையில், மூத்த அதிகாரிகள் மற்றும் இதர பணியாளர்களுடன் தொடர்ந்து உரையாடும் வாய்ப்பும் வழங்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749275
-----
(Visitor Counter : 195
தொழிலாளர் மற்றும் வேலைவாய்ப்பு அமைச்சகம்
தொழில்துறை ஊழியர்களுக்கான திருத்தி அமைக்கப்பட்ட நுகர்வோர் குறியீட்டு எண், ஊழியர்களின் விருப்பத்தை பூர்த்தி செய்யும் வகையில் அமைந்துள்ளது: குறியீட்டு எண்ணை வெளியிட்டு, அமைச்சர் திரு சந்தோஷ் கங்வார் உரை
தொழில்துறை ஊழியர்களுக்கான திருத்தி அமைக்கப்பட்ட நுகர்வோர் குறியீட்டு எண்ணை மத்திய தொழிலாளர் மற்றும் வேலைவாய்ப்புத் துறை அமைச்சர் திரு சந்தோஷ் குமார் கங்வார் இன்று வெளியிட்டார்.
தொழில் துறையினருக்கான நுகர்வோர் குறியீட்டு எண்ணின் புதிய பதிப்பு, 2001=100 என்ற அடிப்படையில் இருந்து 2016=100 என்று மாற்றியமைக்கப்பட்டுள்ளது.
நிகழ்ச்சியில் பேசிய அமைச்சர், ஊழியர்களின் விருப்பத்தைப் பூர்த்தி செய்யும் வகையில், இந்தத் திருத்தி அமைக்கப்பட்ட குறியீட்டு எண் அமைந்து இருப்பதாகத் தெரிவித்தார். இந்தக் கணக்கிடுதலில் முக்கிய பங்கு வகித்த தொழில் துறை அமைச்சகத்தின் ஒரு பிரிவான தொழில் பிரிவு அதிகாரிகளுக்கு அமைச்சர் பாராட்டுக்களைத் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666782
----
(Visitor Counter : 240
சுற்றுச்சூழல் மற்றும் வனத்துறை அமைச்சகம்
இந்தியாவில் கார்பன் உமிழ்வு குறித்த விளக்கம்
2020ஆம் ஆண்டுக்கான இந்தியாவின் கார்பன் வெளியீடு குறைந்திருப்பதாக, மத்திய சுற்றுச்சூழல் அமைச்சக அலுவலர் தெரிவித்ததாக தவறான தகவல்கள், சில ஊடகங்களில் வெளியாகியுள்ளன. இந்த அறிக்கை, உலக அளவில் கார்பன்-டை-ஆக்ஸைடு வெளியீடு குறையும் வாய்ப்புள்ளதாகக் கிடைத்த தகவலின் அடிப்படையில் வெளியிடப்பட்டதாகவும், நம்நாட்டின் வெளியீடு தொடர்பானது அல்ல என்றும், சர்வதேச எரிசக்தி முகமையின் உலக எரிசக்தி மறுஆய்வு 2020 அறிக்கையின்படி இது வெளியிடப்பட்டதாகவும், மத்திய சுற்றுச்சூழல் அமைச்சகம் தெளிவுப்படுத்தியுள்ளது.
(Visitor Counter : 210
தொழிலாளர் மற்றும் வேலைவாய்ப்பு அமைச்சகம்
இளைஞர்களுக்கு வேலை வாய்ப்பை மேம்படுத்துவதில் அரசு உறுதி: மத்திய அமைச்சர் திரு சந்தோஷ் கங்வார்
சிறந்த வாய்ப்புகளுக்காக நிலையான உறுதித் தன்மையுடன் பெண்கள், பாதிக்கப்படக்கூடிய பிரிவினர் உள்ளிட்ட இந்தியாவின் அனைத்து இளைஞர்களுக்கும் வேலைவாய்ப்புகளை மேம்படுத்துவதில் இந்தியா உறுதிபூண்டிருப்பதாக மத்திய தொழிலாளர் மற்றும் வேலைவாய்ப்பு இணை அமைச்சர்  திரு சந்தோஷ் கங்வார் தெரிவித்துள்ளார். கல்வி மற்றும் வேலைவாய்ப்பிற்கு இடையேயான பாலத்தை மேம்படுத்தவும், எதிர்கால பணிகளுக்குத் தகுந்தவாறு இளைய சமுதாயத்தைத் தயார்படுத்தும் வகையிலும், அரசு அனைத்து நடவடிக்கைகளையும் எடுத்து வருவதாக அவர் கூறினார்.
திறன் வளர்ச்சி, வேலைவாய்ப்பு உருவாக்கம், தொழில்முனைவுத் திட்டங்கள் மூலம் இளைஞர்களை மேம்படுத்துவதற்காக பல்வேறு கொள்கைகளும் திட்டங்களும் செயல்பட்டுவருகின்றன.
தொழிலாளர் மற்றும் வேலைவாய்ப்பு அமைச்சகம் மற்றும் யுனிசெஃப் இடையேயான விருப்ப ஒப்பந்தத்தில் இன்று கையெழுத்திட்ட பின் பேசிய அமைச்சர், தமது அமைச்சகம், யுனிசெஃப் மற்றும் தொடர்புடைய இணைப்பு உறுப்பினர்களின் ஆற்றலை முழுமையாகப் பயன்படுத்துவதன் மூலம், நாட்டின் எதிர்காலத்தை வடிவமைத்து, அதில் பங்கேற்கும் வகையில் பெருவாரியான வாய்ப்புகளை நமது இளம் சந்ததியினருக்கு ஏற்படுத்தித் தர முடியும் என்று நம்பிக்கை தெரிவித்தார். இளைஞர்களுக்கு அதிகாரமளிப்பதற்காக சம்பந்தப்பட்ட திறன்கள் மற்றும் வழிகாட்டுதல்களை அவர்களுக்கு வழங்குவதற்காக அமைச்சகம் மற்றும் யுனிசெஃப் இடையே உருவாகியுள்ள கூட்டணி முயற்சியைப் பாராட்டிய திரு கங்வார், கொள்கை தயாரிப்பாளர்கள் உள்ளிட்ட அனைத்து பங்குதாரர்கள் மற்றும் இளைஞர்கள் இடையேயான நேரடிக் கருத்துப் பரிமாற்றம் மற்றும் பின்னூட்ட முறையை ஏற்படுத்துவதன் துவக்கப் புள்ளியாக இந்தக் கூட்டணி அமைந்திருப்பதாகக் கூறினார்.
இந்தியா, இளைஞர்களின் நாடு என்று அமைச்சர் தெரிவித்தார். இந்தியாவில் ஒவ்வொரு ஐந்தாவது நபரும் இளைஞர்  என்று 2011 மக்கள் தொகை கணக்கெடுப்பு தெரிவிக்கிறது. கடந்த 2015-ஆம் ஆண்டு அறிமுகப்படுத்தப்பட்ட தேசிய தொழிற்பயிற்சி சேவை, வேலைவாய்ப்புகள் மற்றும் இளைஞர்களின் தேவையைப் பூர்த்தி செய்து வருவதாக அவர் குறிப்பிட்டார். தொழிற்பயிற்சி ஆலோசனை, தொழிற்கல்வி வழிகாட்டுதல், திறன் மேம்பாட்டு பயிற்சிகள் பற்றிய தகவல்கள், பணிப் பயிற்சி, உள்ளிருப்புப் பயிற்சி உள்ளிட்ட வேலைவாய்ப்பு சம்பந்தமான ஏராளமான சேவைகளை அந்த அமைப்பு வழங்கிவருகிறது.
தொழிலாளர் மற்றும் வேலைவாய்ப்பு செயலாளர் திரு அபூர்வா சந்திரா, சிறப்புச் செயலாளர் திருமிகு அனுராதா பிரசாத், யுனிசெஃப் பிரதிநிதி டாக்டர் யாஸ்மின் அலி ஹக், அமைச்சகம் மற்றும் யுனிசெஃப் இந்தியாவின் மூத்த அதிகாரிகள் உள்ளிட்டோர் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727860
----
(Visitor Counter : 300
கலாசாரத்துறை அமைச்சகம்
2016 ஆம் ஆண்டிலிருந்து 17 புராதனப் பொருட்கள் அமெரிக்காவிலிருந்து இந்தியாவிற்கு திருப்பி அனுப்பப்பட்டுள்ளன: டாக்டர் மகேஷ் சர்மா
2016 ஜூன் மாதத்திலிருந்து இதுவரை, கலைநயம் மிகுந்த 17 புராதனப் பொருட்கள், அமெரிக்காவால் இந்தியாவிற்கு திருப்பி அனுப்பப்பட்டுள்ளன.
2 புராதனப் பொருட்கள்  மாணிக்க வாசகர்   கணேசர் சிலைகள் தமிழக காவல் துறையின் சிலைக் கடத்தல் தடுப்புப் பிரிவிடம் ஒப்படைக்கப்பட்டுள்ளன. அத்துடன் ஆண் உருவம் பொறித்த கற்சிற்பம் ஒன்று கஜூரஹோ அருங்காட்சியகத்திடம் ஒப்படைக்கப்பட்டது. மற்ற பொருட்கள் இந்திய தொல்லியல் ஆய்வுத்துறையின் கட்டுப்பாட்டில் வைக்கப்பட்டுள்ளன.
மக்களவையில் இன்று  கேள்வி ஒன்றுக்கு பதிலளித்த மத்திய கலாச்சாரத்துறை இணையமைச்சர்  டாக்டர் மகேஷ் சர்மா இத்தகவலைத் தெரிவித்துள்ளார்.
(Visitor Counter : 115
ஜல்சக்தி அமைச்சகம்
தமிழகத்தில் இதுவரை 11.78 லட்சம் வீடுகளுக்கு குடிநீர் இணைப்பு வழங்கப்பட்டுள்ளது
2024-ஆம் ஆண்டுக்குள் அனைத்து ஊரகப் பகுதி குடும்பங்களுக்கும் குழாய் மூலம் குடிநீர் வழங்கும் நோக்கத்துடன் மாநில அரசுகளுடன் இணைந்து ஜல்ஜீவன் இயக்கத்தை மத்திய அரசு செயல்படுத்தி வருகிறது.
05.12.2021 வரை நாட்டில் மொத்தம் உள்ள 19.22 கோடி கிராமப்புற வீடுகளில் 8.61 கோடி வீடுகளுக்கு குடிநீர் குழாய் இணைப்பு வழங்கப்பட்டுள்ளது. 2024-ஆம் ஆண்டுக்குள் அனைத்து கிராமப்புற வீடுகளுக்கும் குழாய் மூலம் குடிநீர் விநியோகம் செய்ய உத்தரப்பிரதேச அரசு திட்டமிட்டுள்ளது.
தமிழ்நாட்டைப் பொறுத்தவரை 2021-22-ம் ஆண்டில் இதுவரை 11.78 லட்சம் வீடுகளுக்கு குடிநீர் இணைப்பு வழங்கப்பட்டுள்ளது.
மக்களவையில் எழுத்துமூலம்அளித்த பதிலில் ஜல்சக்தித்துறை இணை அமைச்சர் திரு பிரகலாத் சிங் படேல் இதனைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1779739
----
(Visitor Counter : 107
சுரங்கங்கள் அமைச்சகம்
சுரங்கங்களை வெற்றிகரமான ஏலத்துக்கு விடும் மாநிலங்களுக்கு ஊக்கத்தொகை அளிக்கப்படும் – மத்திய அமைச்சர் பிரஹலாத் ஜோஷி
மத்திய நிலக்கரி சுரங்கங்கள் மற்றும் நாடாளுமன்ற விவகாரங்கள் துறை அமைச்சர் திரு.பிரஹலாத் ஜோஷி, சுரங்கங்களை வெற்றிகரமான ஏலத்துக்கு விடும் மாநிலங்களுக்கும், லாபம் தரும் நிலக்கரி சுரங்கங்களை கண்டறியும் மாநிலங்களுக்கும் ஊக்கத்தொகை அளிக்கப்படும் என்று தெரிவித்தார். இது பிற மாநிலங்கள், சுரங்கத் துறையில் சிறப்பாக செயல்பட ஊக்கத்தை ஏற்படுத்தும் என்று கூறினார். சுரங்கத் துறையில் சிறப்பாக செயல்பட்ட மாநிலங்களுக்கு, புதுதில்லியில் நாளை நடைபெறவுள்ள சுரங்கங்கள் மற்றும் கனிமங்கள் தேசிய மாநாட்டில் பரிசு வழங்கப்படும் என்று தெரிவித்தார்.
நிலக்கரி சுரங்க அமைச்சகத்தின் 75-வது சுதந்திரதின அமிர்தப் பெருவிழா சிறப்பு வாரக்கொண்டாட்டத்தை திரு.பிரஹலாத் ஜோஷி இன்று தொடங்கி வைத்தார். அப்போது, நாளை நடைபெறவுள்ள ஒருநாள் தேசிய மாநாட்டில் மத்திய உள்துறை அமைச்சர் திரு.அமித்ஷா சிறப்பு விருந்தினராக கலந்து கொள்வார் என்று தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1840698
பெட்ரோலியம் மற்றம் இயற்கை எரிவாயு அமைச்சகம்
பெருந்தொற்றுக்கு பிந்தைய சர்வதேச பொருளாதார மீட்சியை துரிதப்படுத்த தூய்மையான, குறைந்த விலையிலான, நம்பத்தகுந்த மற்றும் நீடித்த எரிசக்தி தேவை: திரு ஹர்தீப் சிங் புரி
எரிசக்திக்கான அணுகல் விலை குறைவானதாகவும் நம்பத் தகுந்ததாகவும் இருக்க வேண்டும் என்பதை இந்தியா நம்புவதாக மத்திய பெட்ரோலியம், இயற்கை எரிவாயு, வீட்டு வசதி மற்றும் நகர்ப்புற விவகாரங்கள் அமைச்சர் திரு ஹர்தீப் சிங் புரி இன்று கூறினார்.
புதுதில்லியில் செரா வாரத்தால் ஏற்பாடு செய்யப்பட்ட ஐந்தாவது இந்திய எரிசக்தி பேரவையின் கூட்டத்தில் வரவேற்புரையாற்றிய அவர், பெருந்தொற்றுக்குப் பிந்தைய சர்வதேசப் பொருளாதார மீட்சியை துரிதப்படுத்த தூய்மையான, குறைந்த விலையிலான, நம்பத்தகுந்த மற்றும் நீடித்த எரிசக்தி தேவை என்று கூறினார்.
புதிய எரிசக்தி உள்கட்டமைப்பை நாம் உருவாக்கும் வரை நம்பத்தகுந்த எண்ணெய் மற்றும் எரிவாயு விநியோகம் உலகத்திற்குத் தேவை என்பதை நாம் ஒப்புக் கொள்ள வேண்டும் என்று அவர் கூறினார்.
இதுவரை காணாத சவால்களை உலகம் எதிர் கொண்டிருப்பதாக கூறிய அவர், எரிசக்தி மாற்றம் ஏற்பட்டுக் கொண்டிருக்கும் வேளையில் மிகப்பெரிய சமமின்மை எரிசக்தி சந்தைகளில் ஏற்பட்டிருப்பதாக கூறினார்.
தற்போதைய எண்ணெய் மற்றும் எரிவாயு விலைகள் மிகவும் அதிகமாக இருப்பதாகவும் எண்ணெய்க்காக இந்திய 85 சதவீதம் இறக்குமதியை சார்ந்து இருப்பதாகவும் எரிவாயுக்காக 55 சதவீதம் இறக்குமதியை சார்ந்திருப்பதாகவும் அவர் கூறினார். நாட்டின் ஒட்டுமொத்த இறக்குமதி செலவுகளில் 20 சதவீதம் இவற்றுக்காக செலவிடப்படுவதாக அவர் கூறினார்.
கடந்த வருடத்தின் இதே காலகட்டத்துடன் ஒப்பிடும்போது, இவற்றின் விலைகள் கடந்த காலாண்டில் மூன்று மடங்கு அதிகரித்திருப்பதாக அமைச்சர் கூறினார். இதன் காரணமாக எரிபொருட்களின் உள்நாட்டு விலைகளும் உயர்ந்திருப்பதாக அமைச்சர் தெரிவித்தார். எரிவாயு சார்ந்த பொருளாதாரமாக உருவாவதற்கான நடவடிக்கைகளை இந்தியா எடுத்து வருவதாகவும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1765199
உள்துறை அமைச்சகம்
குடியரசு தினத்தை முன்னிட்டு சென்னை காவல் ஆணையர் உள்ளிட்ட காவல்துறை அதிகாரிகளுக்கு வீரதீர / சேவை பதக்கங்கள்
2021-ஆம் ஆண்டு குடியரசு தின பதக்கங்களுக்கு மொத்தம் 946 காவல் துறையினர் தேர்ந்தெடுக்கப்பட்டுள்ளனர். அவர்களின் விவரம் வருமாறு:
வீரதீர பதக்கங்கள்
வீரதீர செயலுக்கான குடியரசுத் தலைவரின் விருது - 02
காவல் துறை வீரதீர விருதுகள் - 205
சேவை விருதுகள்
திறம்பட சேவையாற்றியதற்கான குடியரசுத் தலைவரின் விருது - 89
திறம்பட சேவையாற்றியதற்கான காவல் துறை விருதுகள் - 650
கூடுதல் காவல் துறை தலைவர்/பெருநகர சென்னை காவல் ஆணையர் திரு மகேஷ் குமார் அகர்வால், கூடுதல் காவல் துறை தலைவர், தொழில்நுட்ப சேவை, சென்னை, திரு எஸ் டேவிட்சன் தேவாசிர்வாதம், மற்றும் திரு பி மணிகண்டகுமார், ஆய்வாளர், தமிழ்நாடு சிறப்பு காவல் படை IV, கோவை புதூர் ஆகியோர் திறம்பட சேவையாற்றியதற்கான குடியரசுத் தலைவரின் விருதுக்கு தேர்ந்தெடுக்கப்பட்டுள்ளனர்.
207 வீரதீர விருதுகளில் இரண்டு ஜார்கண்ட் மற்றும் மத்திய ரிசர்வ் காவல் படையை சேர்ந்த வீரர்களுக்கு அவர்களது மறைவுக்குப் பின் வழங்கப்படுகிறது. 137 பேர்களுக்கு ஜம்மு & காஷ்மீரில் அவர்களது துணிச்சல் மிகுந்த பணிக்காக வழங்கப்படுகிறது. 24 வீரர்களுக்கு இடது சாரி தீவிரவாதம் நிறைந்த பகுதிகளில் அவர்கள் ஆற்றிய தீரம் மிகுந்த செயல்களுக்காகவும், ஒருவருக்கு வடகிழக்கு பகுதியில் அவர் ஆற்றிய சேவைக்காகவும் வழங்கப்படுகிறது.
வீரதீர விருதுகளை பெறுபவர்களில் 68 பேர் மத்திய ரிசர்வ் காவல் படையையும், 20 நபர்கள் எல்லை பாதுகாப்பு படையையும், 17 பேர் தில்லி காவல் துறையையும், 13 நபர்கள் மகாராஷ்டிராவையும், 08 நபர்கள் சத்திஸ்கரையும், இன்னும் 08 பேர் உத்தரப் பிரதேசத்தையும், மீதமிருப்போர் இதர மாநிலங்கள்/யூனியன் பிரதேசங்களின் மத்திய காவல் படைகளை சேர்ந்தவர்கள் ஆவர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692134
சிறப்பு சேவைகள் மற்றும் கட்டுரைகள்
பிஎஸ்என்எல் தமிழ்நாடு வட்டத்தின் தலைமை பொது மேலாளராக திரு ஜி முரளிதரன் பதவியேற்றார்
பிஎஸ்என்எல் தமிழ்நாடு வட்டத்தின் தலைமை பொது மேலாளராக திரு ஜி முரளிதரன் 20201 ஜூன் 1 அன்று பதவியேற்றார்
இந்திய அரசின் இந்திய தொலைதொடர்பு சேவையின் 1986-ம் ஆண்டு பிரிவு அதிகாரியான திரு ஜி முரளிதரன், தமிழ்நாடு வட்டத்தின் கோயம்புத்தூர் முதன்மை பொது மேலாளராக மே 2018 முதல் மே 2021 வரை பதவி வகித்தார்.
மேற்கண்ட தகவல்களை, உதவி பொது மேலாளர் , தலைமை பொது மேலாளர் அலுவலகம், பிஎஸ்என்எல் தமிழ்நாடு வட்டம், சென்னை -6, செய்திக் குறிப்பு ஒன்றில் தெரிவித்துள்ளார்.
குடியரசுத் துணைத் தலைவர் செயலகம்
இந்தியாவை உலக உயர்கல்வி மையமாக மாற்ற வேண்டியது அவசியம் என குடியரசுத் துணைத்தலைவர் வலியுறுத்தியுள்ளார்
கற்றல் மற்றும் கற்பித்தலின் தரத்தை மேம்படுத்த நடவடிக்கைகள் எடுக்கவும் வேண்டுகோள்
இந்தியாவை உலக உயர்கல்வி மற்றும் அறிவுத்திறன் மையமாக மாற்ற வேண்டியதன் அவசியத்தை குடியரசுத் துணைத் தலைவர் திரு.எம். வெங்கையா நாயுடு வலியுறுத்தியிருக்கிறார். கல்வித் தரங்களை சர்வதேச நிறுவனங்களுக்கு நிகராக மேம்படுத்த வேண்டும் என பல்கலைக்கழகங்கள், கல்வியாளர்கள், கொள்கை வரைவோர் ஆகியோரை அவர் கேட்டுக்கொண்டுள்ளார்.
பெங்களூருவில் இன்று  தேசிய மதிப்பீடு மற்றும் அங்கீகார சபை  வெள்ளிவிழா நிகழ்ச்சியில் உரையாற்றிய அவர், இந்தியப் பல்கலைக்கழகங்கள் எதுவும் உலகத் தரவரிசையில் முதல் 100 நிறுவனங்களின் பட்டியலில் இடம்பெறாதது குறித்து கவலை தெரிவித்தார். இந்தக் குறைப்பாட்டைக் களைய, என்ஏஏசி மற்றும் யுஜிசி ஆகியன நமது கல்வி முறையையும் பாடத்திட்டத்தையும் 21ஆம் நூற்றாண்டுக்கு ஏற்பச் சீரமைக்க நடவடிக்கை எடுக்க வேண்டும் என்று கேட்டுக்கொண்டார்.
பல்கலைக்கழகங்களும், உயர்க்கல்வி நிறுவனங்களும் புனிதமான கற்றல் இடங்கள் என்று குறிப்பிட்ட குடியரசுத் துணைத்தலைவர், இவற்றில் மிக உயர்ந்த நிலையிலான கண்ணியம் பராமரிக்கப்படவேண்டும் என்று கேட்டுக்கொண்டார்.
முன்மாதிரி உலக குடிமக்களை உருவாக்க வேண்டியது கல்வி முறையின் கடமை என்று குறிப்பிட்ட குடியரசுத் துணைத்தலைவர், இத்தகைய குடிமக்கள்தான் சிறந்த உலகை நிர்மாணிப்பதற்கு பங்களிக்க முடியும் என்றார்.
“நற்குணங்கள் இல்லாத அறிவு” ஒரு சாபம் என்று மகாத்மா காந்தியடிகள் குறிப்பிட்டதை சுட்டிக்காட்டிய திரு.வெங்கைய்யா நாயுடு, அறநெறி, நன்னடத்தை, தொண்டு மனப்பான்மை, கருணை ஆகியவற்றை போதிக்கும் கல்விமுறைதான் இன்றைய தேவை என்றார்.
நாளந்தா, விக்ரமசீலா, தக்ஷசீலா, போன்ற நாட்டின் தொன்மையான கல்வி மையங்கள் உலகப்புகழ்பெற்றதைக் குறிப்பிட்ட குடியரசுத் துணைத்தலைவர், இத்தகைய புகழை மீண்டும் பெற நமது உயர்கல்வி நிறுவனங்கள் ஆர்வத்துடன் உழைக்கவேண்டும் என்றார்.
கர்நாடகா ஆளுநர் திரு.வாஜூபாய் வாலா, என்ஏஏசி இயக்குநர் பேராசிரியர் எஸ் சி சர்மா, இந்த அமைப்பின் ஆலோசகர் டாக்டர் அமியா குமார் ரத், பல்வேறு பல்கலைக்கழகங்களின் துணைவேந்தர்கள், கல்வியாளர்கள், பேராசிரியர்கள் இந்நிகழ்ச்சியில் பங்கேற்றனர்.
இளைஞர் நலன் மற்றும் விளையாட்டு அமைச்சகம்
தீக்ஷா தாகர், யாஷ் கங்காஸ் ஆகியோர் ஒலிம்பிக் பதக்கத்திற்கான இலக்கு திட்டத்தில் சேர்க்கப்பட்டுள்ளனர்
அரியானாவைச் சேர்ந்த தீக்ஷா தாகர் மையக்குழுவிலும், யாஷ் கங்காஸ் மேம்பாட்டுக் குழுவிலும் ஒலிம்பிக் பதக்கத்திற்கான இலக்குத் திட்டத்தில் சேர்க்கப்பட்டுள்ளனர்.
மல்யுத்த வீரர்களான பஜ்ரங் புனியாவுக்கும், சுனில் குமாருக்கும் வெளிநாட்டில் பயிற்சி பெற நிதியுதவிக்கு விளையாட்டு அமைச்சகத்தின் ஒலிம்பிக் இயக்கப் பிரிவு ஒப்புதல் அளித்துள்ளது.
டோக்கியோ ஒலிம்பிக்கில் வெண்கலப் பதக்கம் வென்ற பஜ்ரங் புனியா மாஸ்கோவில் 26 நாள் பயிற்சி பெற ஏற்கனவே ரூ.7.53 லட்சம் அனுமதிக்கப்பட்டது. தற்போது டிசம்பர் 27 அன்று தொடங்கப்பட்டு நடைபெறும் பயிற்சி முகாமுக்கு கூடுதலாக ரூ.1.76 லட்சம் ஒப்புதல் அளிக்கப்பட்டுள்ளது.
மல்யுத்த வீரர் சுனில் குமார் ருமேனியாவிலும், ஹங்கேரியிலும் சிறப்பு பயிற்சி பெற ரூ.10.85 லட்சம் அனுமதிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1789645
பிரதமர் அலுவலகம்
நைஜீரிய அதிபருடன் பிரதமர் திரு நரேந்திர மோடி சந்திப்பு
பிரதமர் திரு. நரேந்திர மோடி இன்று  புதுதில்லியில் நடைபெற்ற ஜி 20 உச்சிமாநாட்டின் போது நைஜீரிய அதிபர் திரு போலா அகமது டினுபுவை சந்தித்தார்.
இந்தியாவின் தலைமைத்துவத்தில் ஜி 20 உச்சி மாநாட்டின் வெற்றிக்காக நைஜீரிய அதிபர் திரு டினுபு பிரதமருக்கு வாழ்த்து தெரிவித்தார். ஜி 20 அமைப்பில் ஆப்பிரிக்க யூனியனின் நிரந்தர அங்கத்துவத்தை உறுதி செய்ததற்காகவும், உலகளாவிய தென் பகுதி நாடுகளின் நலன்களில் கவனம் செலுத்துவதற்காகவும் அவர் பிரதமர் திரு நரேந்திர மோடிக்கு நன்றி தெரிவித்தார்.
வர்த்தகம் மற்றும் முதலீடு, பாதுகாப்பு, விவசாயம், சிறுதானியங்கள், நிதி தொழில்நுட்பம் மற்றும் திறன் மேம்பாடு உள்ளிட்ட பல்வேறு துறைகளில் இருதரப்பு ஒத்துழைப்பு குறித்து இரு தலைவர்களும் ஆக்கப்பூர்வமான பேச்சுவார்த்தை நடத்தினர்.
பாதுகாப்பு அமைச்சகம்
இதுவரை யாரும் தொடாத ஐந்து சிகரங்களை ஒரே சமயத்தில் எட்டும் முயற்சியில் இந்திய ராணுவக் குழு
சியாச்சின் பனிமலைப் பகுதிக்கு அருகில் உள்ள தெராம்ஷேரில் இருக்கும் இதுவரை யாரும் தொடாத ஐந்து சிகரங்களை ஒரே சமயத்தில் எட்டும் முயற்சியில் இந்திய ராணுவக் குழு ஈடுபட்டுள்ளது. இதற்கான பயணத்தை 2021 ஆகஸ்ட் 9 அன்று சியாச்சின் முகாமிலிருந்து தீயணைப்பு மற்றும் இயற்கை சீற்ற படைகளின் தலைவர் மேஜர் ஜெனரல் ஆகாஷ் கௌஷிக் தொடங்கிவைத்தார்.
லடாக்கில் இருந்து கிளம்பிய இந்திய ராணுவத்தின் மலையேறும் குழு, அப்சரசாஸ் I, அப்சரசாஸ் II, அப்சரசாஸ் III, பிடி-6940 மற்றும் பிடி-7140 ஆகிய சிகரங்களை ஒரே சமயத்தில் தொட முயற்சிக்கும்.
சியாச்சின் முகாமில் இருந்த படைவீரர்கள் மற்றும் உள்ளூரில் வசிக்கும் இந்திய ராணுவ முன்னாள் வீரர்கள் மலையேறும் பயணத்தின் தொடக்க நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744817
-----
(Visitor Counter : 251
குடியரசுத் துணைத் தலைவர் செயலகம்
கோனேரு ராமகிருஷ்ணா ராவ் மறைவுக்கு குடியரசு துணைத்தலைவர் இரங்கல்
பிரபல கல்வியாளரும், ஆசிரியரும், தத்துவஞானியுமான திரு கோனேரு ராமகிருஷ்ணா ராவ் மறைவு குறித்து, குடியரசு துணைத்தலைவர் திரு.எம் வெங்கய்யா நாயுடு மிகுந்த வேதனை தெரிவித்துள்ளார்.
அவர் வெளியிட்டுள்ள இரங்கல் செய்தியில், தனிப்பட்ட முறையில் பல தசாப்தங்களாக தமக்கு மிகவும் அறிமுகமான பேராசிரியர் ராவின் மறைவு, தமக்கு ஏற்பட்ட தனிப்பட்ட இழப்பு என்று குறிப்பிட்டுள்ளார்.
பன்முகத் தன்மை கொண்ட பேராசிரியர் ராவ், ஆந்திர பல்கலைக்கழக துணைவேந்தர், ஆந்திர மாநில உயர்கல்வி ஆணையத் தலைவர், ஆந்திரப்பிரதேச மாநில திட்டக்குழுத் துணைத்தலைவர் உள்ளி்ட்ட பல்வேறு பொறுப்புகளை வகித்தவர் என்று அவர் கூறியுள்ளார்.
கல்வித்துறையில் அவரது மதிப்பிடற்கரிய பங்களிப்பும், அவரது காந்திய சிந்தனைகளும், பலருக்கும் ஊக்கமளிப்பதாக உள்ளது என்றும் அவர் குறிப்பிட்டுள்ளார். ஆந்திர பல்கலைக்கழகத்தில், பாராசைக்கலாஜிக்கு தனித்துறையை உருவாக்கிய பெருமைக்குரிய ராவ், பல்வேறு நூல்கள் மற்றும் ஆராய்ச்சிக் கட்டுரைகளை வெளியிட்டிருப்பதையும் திரு நாயுடு சுட்டிக்காட்டியுள்ளார்.
காலஞ்சென்ற ராவின் குடும்பத்திற்கு தமது ஆழந்த இரங்கலையும் குடியரசு துணைத்தலைவர் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
மணிப்பூரில் தேசிய விளையாட்டுப் பல்கலைக்கழகம் உருவாக்க இதுவரை ரூ.87.65 கோடி நிதி வழங்கப்பட்டுள்ளது: மத்திய அமைச்சர் திரு அனுராக் தாகூர்
மக்களவையில் கேள்வி ஒன்றுக்கு இன்று எழுத்துப் பூர்வமாக பதில் அளித்த மத்திய விளையாட்டு மற்றும் இளைஞர் நலன் அமைச்சர் திரு அனுராக் தாகூர் கூறியதாவது:
விளையாட்டு அறிவியல், விளையாட்டுத் தொழில்நுட்பம், விளையாட்டுப் பயிற்சி போன்றவற்றில் கல்வியை ஊக்குவிக்க தேசிய விளையாட்டுப் பல்கலைக்கழகம் மணிப்பூரில் அமைக்கப்பட்டது. இது தேர்ந்தெடுக்கப்பட்ட விளையாட்டுகளுக்கான தேசியப் பயிற்சி மையமாகவும் செயல்படுகிறது. தேசிய விளையாட்டுப் பல்கலைக்கழகம், அனைத்து மாநில மற்றும் யூனியன் பிரதேசங்களைச் சேர்ந்த விளையாட்டு வீரர்களுக்குப் பயிற்சி அளிக்கும்.
மணிப்பூரில் விளையாட்டுப் பல்கலைக்கழகம் அமைப்பதற்கும், தற்காலிக வளாகம் செயல்படுவதற்கும் மத்திய இளைஞர் நலன் மற்றும் விளையாட்டுத்துறை அமைச்சகம் இதுவரை மொத்தம் ரூ.87.65 கோடியை 2021-22ம் நிதியாண்டில் வழங்கியுள்ளது.
60 கேலோ இந்தியா மையங்கள் உட்பட, விளையாட்டுப் பயிற்சி மையத்தின் 90 விரிவாக்க மையங்கள், 10 பள்ளிகள் ஆகியவை தேசிய விளையாட்டுத் திறன் போட்டியின் ஒரு அங்கமாக உள்ளன. இவை இந்திய விளையாட்டு ஆணையத்தின் கீழ் செயல்படுகின்றன. பெரும்பாலான விரிவாக்க மையங்கள் பள்ளிகளில் செயல்படுகின்றன. மேலும், மாநில அளவிலான கேலோ இந்தியா மையத்தின் கீழ், 4 கேந்திரியா வித்யாலயாக்கள் விடுதி வசதியுடன் விளையாட்டுப் பள்ளிகளாக கடந்த 2019 அக்டோபர் முதல் செயல்படுகின்றன. இதற்காக ஒரு விளையாட்டு வீரருக்கு ஆண்டு ஒன்றுக்கு விடுதி, உணவு, கல்வி, பயிற்சி, போட்டிகள் பங்குபெறச் செய்வது, மருத்தவ செலவு ஆகியவற்றுக்காக ரூ.1,50,000-ஐ மத்திய அரசு செலவு செய்கிறது.
வணிகம் மற்றும் தொழில்துறை அமைச்சகம்
திரு.பியூஷ் கோயல், சான் ஃப்ரான்சிஸ்கோவின் வளைகுடா பகுதியில், முதலீட்டாளர்களுடன் கலந்துரையாடினார்
மத்திய வர்த்தகம், தொழில், நுகர்வோர் நலன், உணவு மற்றும் பொதுவிநியோம் மற்றும் ஜவுளித்துறை அமைச்சர் திரு.பியூஷ் கோயல், இன்று சான் ஃப்ரான்சிஸ்கோவின் வளைகுடா பகுதியில், முதலீட்டாளர்களுடன் கலந்துரையாடினார்.
“சான் ஃப்ரான்சிஸ்கோ வளைகுடா பகுதியில் முதலீட்டாளர்களுடன் பயனுள்ள வகையில் அவர் கலந்துரையாடினார். “இந்தியாவின் துடிப்பு மிக்க புத்தொழில் சுற்றுச்சூழலுடன் அதிக ஈடுபாட்டுடன், ஒத்துழைக்குமாறு அவர்களை ஊக்கப்படுத்தியதாக” அமைச்சர் ட்விட் செய்துள்ளார். இந்தியாவின் புத்தொழில் முனைவோர் வெற்றி பெறுவதற்கான வழிகாட்டுதலை வழங்குமாறும் அவர் கேட்டுக் கொண்டார்.
திரு.பியூஷ் கோயல் இன்று சான் ஃப்ரான்சிஸ்கோவிலுள்ள Zscaler-ன் தலைமை செயல் அதிகாரி திரு.ஜே.சௌத்ரியையும் அவர் இன்று சந்தித்தார்.
“டிஜிட்டல் துறையில் இந்தியா தொடர்ந்து முன்னேறி வரும் நிலையில், பாதுகாப்பான டிஜிட்டல் இந்தியாவை உறுதி செய்வதற்காக நாட்டின் இணைய பாதுகாப்பை மேலும் விரிவுப்படுத்துவற்கான வழிகள் குறித்து விவாதிக்கப்பட்டது” என்று அமைச்சர் ட்விட் செய்துள்ளார்.
சர்வீஸ் நௌ நிறுவனத்தின் தலைமை செயல் அதிகாரி, திரு.மெக்டர் மார்ட்டுடன் திரு.பியூஷ் கோயல் கலந்துரையாடினார்.
டிஜிட்டல் தொழில்நுட்ப சகாப்தத்தில் காலடி எடுத்து வைத்துள்ள இந்தியா செயற்கை நுண்ணறிவு மற்றும் இயல் கற்றல் ஆகியவை மென்பொருள் துறையில் வியத்தகு மாற்றங்களை சேவைகளாக அதிகப்படுத்தி வரும் சூழலில் இத்தகைய சந்திப்புகள் இந்தியாவை 5 டிரில்லியன் பொருளாதாரத்துக்கு அழைத்து செல்லும் என்று அமைச்சர் ட்விட் செய்துள்ளார்.
சான் ஃப்ரான்சிஸ்கோவில் உள்ள ஸ்டான்ஃபோர்டு வணிக பட்டதாரி பள்ளி மாணவர்கள் மற்றும் ஆசிரியர்களுடன், முன்னதாக அமைச்சர் கலந்துரையாடினார். சிலிகான் வேலியிலுள்ள தொழில் முனைவோருக்கான மூலதன நிறுவனம், தகவல் தொழில்நுட்பத்துறையின் புதிய தொழில் முனைவோர், இந்திய சமூக மையம் ஆகியவற்றுடன் இணைந்து இந்திய தூதரகம் நடத்திய சமூக நிகழ்ச்சியிலும் அவர் கலந்து கொண்டார்.
பின்னர் செய்தியாளர்களிடம் பேசிய அமைச்சர், “இந்திய வணிகர்களுக்கும், புதிய தொழில் முனைவோருக்கும் வளைகுடா பகுதி மிகவும் உகந்ததாக இருப்பதாக” குறிப்பிட்டார். 1.3 பில்லியன் மக்கள் தொகையை கொண்ட இந்தியாவின் மிகப்பெரிய சந்தையில், அவர்கள் பெரும் திறமைகளை உணர்வதாகவும் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857304